Diari Oficial de la Generalitat Valenciana


Sumari del DOGV 5779, del 06-06-2008 (2008/6976)

ORDE de 12 de maig de 2008, de la Conselleria d'Educació, per la qual es convoquen ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5779

Data del DOGV
:   06-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6976


Data del document
:   12-05-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * nova pedagogia
    * societat sense fins de lucre
    * formació del professorat
    * suport econòmic
    * ajuda pública

ORDE de 12 de maig de 2008, de la Conselleria d'Educació, per la qual es convoquen ajudes econòmiques a entitats sense ànim de lucre per a l'organització d'activitats de renovació pedagògica i de formació del professorat. [2008/6976]
La Llei Orgànica 2/2006, de 3 de maig, d'Educació, establix en el preàmbul com un dels seus principis fonamentals, millorar la qualitat i l'eficàcia dels sistemes d'educació i de formació, la qual cosa implica millorar la capacitació dels docents, exigint un compromís per part de les administracions educatives per la formació contínua del professorat lligada a la pràctica educativa.
La Llei Orgànica 2/2006, de 3 de maig, d'Educació, en el títol preliminar i en l'article 1, assenyala que entre els seus principis es troba la consideració de la funció docent com a factor essencial de la qualitat de l'educació, el reconeixement social del professorat i el suport a la seua tasca, així com el foment i la promoció de la investigació, l'experimentació i la innovació educativa. En l'article 2, assenyala entre els seus fins que els poders públics prestaran una atenció prioritària al conjunt de factors que afavorisquen la qualitat de l'ensenyança i, en especial, la qualificació i formació del professorat, el seu treball en equip, la dotació de recursos educatius, la investigació, l'experimentació i la renovació pedagògica.
La Llei Orgànica 2/2006, de 3 de maig, d'Educació, en el capítol III, títol III, article 102, assenyala que la formació permanent constituïx un dret i una obligació de tot el professorat i una responsabilitat de les administracions educatives i dels mateixos centres.
La conselleria d'Educació convoca anualment subvencions a entitats sense ànim de lucre per a l'organització d'activitats encaminades a la formació permanent del professorat i a la renovació pedagògica.
Per tot això, i fent ús de les competències que em conferix l'article 28 de la Llei 5/1983, de 30 de desembre, del Consell,
ORDENE
Primer
Es convoquen ajudes econòmiques destinades a entitats sense ànim de lucre per al desenrotllament durant el curs acadèmic 2007-2008, d'activitats de formació prèviament autoritzades, dirigides al professorat de primària i secundària que estiga en situació de servici actiu o que exercisca funcions de suport escolar en centres docents de nivell no universitari de la Comunitat Valenciana.
Segon
S'aproven les bases per les quals es regix esta convocatòria, incloses com a annex I, així com el model d'instància i la resta d'actes que s'inclouen com a annexos II, III, IV, V, VI i VII de la present orde.
Tercer
L'import global màxim destinat a esta convocatòria, la línia de subvenció i el programa a càrrec del qual es faran efectives les ajudes seran els següents:
Import de subvenció: 225.000 euros
Línia de subvenció: T0076000
Programa 11.40.58.936.82 del capítol IV, dels pressupostos de la Generalitat per a l'any 2008.
La concessió d'estes ajudes no requerix notificació a la Comissió Europea (CE) segons disposa l'art. 7.4, en relació amb els articles 1.2 i 3.4, del Decret 147/2007, de 7 de setembre, del Consell, pel qual es regula el procediment de notificació i comunicació a la CE dels projectes de la Generalitat dirigits a establir, concedir o modificar ajudes públiques.
DISPOSICIÓ ADDICIONAL ÚNICA
La Resolució de 16 de febrer de 1998, de la Direcció General d'Ordenació i Innovació Educativa i Política Lingüística (DOGV de 18 de març de 1998), establix un termini de modificació dels plans d'activitats en els deu primers dies del mes de juliol. Aquelles entitats col·laboradores que, podent ser beneficiàries d'esta convocatòria, facen ús d'eixe termini, hauran de presentar la modificació del pla d'activitats per a la seua aprovació i autorització, junt amb la sol·licitud de participació d'esta convocatòria.
DISPOSICIONS FINALS
Primera
Es delega en el director general de Personal la facultat de resoldre la concessió o denegació d'estes ajudes i se l'autoritza a dictar les resolucions necessàries per al desenrotllament i execució d'esta orde, així com l'ordenació i instrucció de l'expedient.
Segona
La present orde produirà efectes des de la publicació de la present convocatòria en el Diari Oficial de la Comunitat Valenciana.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la conselleria d'Educació, en el termini d'un mes des de la data d'efectes de la convocatòria.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de la data d'efectes de la convocatòria.
València, 12 de maig de 2008
El conseller d'Educació,
ALEJANDRO FONT DE MORA TURÓN
ANNEX I
Bases
Primera. Objecte de les ajudes
L'objecte d'estes ajudes és contribuir al finançament de les activitats de renovació pedagògica i de formació permanent del professorat de primària i secundària, que es realitzen durant el període comprés entre l'1 de setembre de 2007 i el 31 d'agost de 2008.
Les activitats subvencionades s'hauran d'ajustar a l'Orde de 9 de juny de 1994, de la conselleria d'Educació i Ciència (DOGV de 17.08.1994), per la qual es regula la convocatòria, reconeixement, certificació i registre de les activitats de formació permanent del professorat que impartixen ensenyança de règim general no universitari i de règim especial en la Comunitat Valenciana.
Els requisits imprescindibles perquè les activitats presentades puguen ser seleccionades són els següents:
1. Les activitats han de complir el requisit de contribuir a la formació del professorat en els aspectes fonamentals establits en la Llei Orgànica 2/2006, de 3 de maig, d'Educació.
2. Que les activitats prevegen almenys 8 participants per als grups de treball i seminaris i almenys 14 participants per als cursos de formació. La Comissió de Selecció podrà acceptar activitats amb menys participants quan estiga referida a la formació del professorat dels Centres Rurals Agrupats (CRA).
3. Que la duració mínima de l'activitat en el format de curs serà de 15 hores de duració per als participants.
L'incompliment de qualsevol d'estos requisits implicarà la seua exclusió.
Segona. Beneficiaris
1. Podran optar a estes ajudes les entitats sense ànim de lucre que dirigisquen la seua formació cap al professorat de primària i secundària.
- Estiguen legalment constituïdes.
- Tinguen domicili social i actuen dins de l'àmbit territorial de la Comunitat Valenciana.
- Tinguen declarat en els seus estatuts, i entre els seus fins la formació del professorat.
- No consten en el Registre de Centres Docents de la Comunitat Valenciana.
2. Totes les entitats que desitgen acollir-se a estes ajudes econòmiques, hauran de tindre aprovades les seues accions formatives prèviament a través de la corresponent resolució per part de la conselleria d'Educació, d'acord amb els procediments establits en la Resolució de 16 de febrer de 1998, de la Direcció General d'Ordenació i Innovació Educativa i Política Lingüística (DOGV de 18 de març de 1998), o l'Orde de 17 d'octubre de 1996, de la conselleria de Cultura, Educació i Ciència per la qual es regula el reconeixement d'interés formatiu i pedagògic d'activitats de formació del professorat que tinguen lloc en la Comunitat Valenciana (DOGV núm. 2867 de 12 de novembre de 1996).
3. Les entitats que concórreguen a esta convocatòria hauran de complir els requisits establits en l'article 13 de la Llei General de Subvencions.
Tercera. Termini i formalització de sol·licituds
1. Es recomana realitzar una preinscripció online, a través de la pàgina web de la conselleria d'Educació, Direcció General de Personal, Servici de Formació del Professorat, convocatòries Ajudes MRP, omplint els annexos II, III, V i VI a esta orde. La preinscripció no substituïx el que s'establix en l'apartat següent.
2. Les sol·licituds, annex II, així com els annexos III, V i VI, acompanyats de la documentació que consta en la base quarta, es presentaran fins al dia 30 de juny de 2008 preferentment en el Registre General de la conselleria d'Educació i en les direccions territorials d'Educació. També es podran presentar en les oficines de correus, sempre que siga en sobre obert i seguint el procediment establit en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels indicats en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Els sol·licitants a l'hora de presentar la instància de sol·licitud, hauran de complir amb els requisits indicats en l'article 13.2, 13.3 i 23.3 de la Llei General de Subvencions, i d'acord amb l'article 13.7 de l'esmentada llei, l'acreditació es realitzarà per mitjà de testimoni judicial, certificats telemàtics o transmissió de dades o certificació administrativa.
Si la sol·licitud no reunix els requisits establits en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els exigits per esta orde, es requerirà el representant de l'entitat perquè d'acord amb l'article 23.5 de la Llei General de Subvencions, esmene en el termini màxim i improrrogable de 10 dies, la falta de documentació i acompanye els documents preceptius. Si no ho fa, es tindrà per desistit en la seua petició, prèvia resolució que haurà de ser dictada en els termes que preveu l'article 71 de la Llei 30/1992 mencionada anteriorment.
Quarta. Sol·licituds i documentació
Es presentarà la documentació següent:
a) Annex II: instància de sol·licitud.
b) Annex III: pressupost de gastos de cada una de les activitats, elaborat d'acord amb les pautes que figuren en el citat annex.
c) Fotocòpia compulsada dels estatuts de l'entitat o associació quan esta no haja rebut subvenció de la conselleria d'Educació en les convocatòries d'ajudes econòmiques per a la realització d'activitats de formació del professorat entre els anys 2002 i 2007, ambdós inclusivament, o no haja sol·licitat la firma d'un conveni de col·laboració per a la formació del professorat.
En cas contrari, bastarà de presentar un certificat de la direcció de l'entitat o de l'associació en què es faça constar que els estatuts no han patit cap modificació i que, per tant, l'entitat continua regint-se pels mateixos estatuts.
d) Fotocòpia compulsada de la cèdula o targeta d'identificació fiscal.
e) D'acord amb l'article 22 del RD 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, s'haurà d'acreditar que es troben al corrent de les seues obligacions tributàries i de la Seguretat Social. Per a això, hauran de presentar els certificats originals que s'indiquen a continuació:
- Certificat original de la conselleria d'Economia, Hisenda i Ocupació.
- Certificat original de l'Agència Estatal d'Administració Tributària.
- Certificat original de la Tresoreria General de la Seguretat Social.
f) Annex V: imprés de manteniment de tercers.
En el cas que no es tinga obligació de presentar este annex, s'haurà d'adjuntar un certificat firmat pel representant de l'entitat sol·licitant, en què conste que no s'han modificat les dades bancàries presentades en l'última convocatòria en què haja participat (citeu esta).
g) Annex VI: imprés d'acreditació de la titularitat del compte bancari.
En el cas que ja estiguen acreditades les dades del compte bancari a través del corresponent certificat emés per l'entitat sol·licitant, no procedirà adjuntar este certificat.
Quinta. Òrgans competents per a la instrucció, valoració, avaluació i resolució del procediment
De conformitat amb l'article 17.3.g de la Llei General de Subvencions, la Comissió de Selecció és l'encarregada d'emetre i elevar a l'òrgan concedent el corresponent informe en què es concrete el resultat de la instrucció, valoració i avaluació de la present convocatòria.
L'òrgan encarregat de la instrucció, valoració i avaluació de l'expedient serà el Servici de Formació del Professorat de la Direcció General de Personal.
La Comissió de Selecció, estarà presidida pel cap de l'Àrea de Personal de la Direcció General de Personal o persona en qui delegue i constituïda per:
- El cap del Servici de Formació del Professorat.
- Els subdirectors territorials d'Educació de les direccions territorials d'Educació o un representant seu designat per cada director territorial.
- Un inspector d'Educació, designat per la secretària autonòmica d'Educació.
- Un director o assessor de Centre de Formació, Innovació i Recursos Educatius (CEFIRE), designat pel director general de Personal.
Actuarà com a secretari, amb veu però sense vot, un assessor tècnic de la Direcció General de Personal, designat pel director general.
A les reunions de la Comissió de Selecció podrà assistir, amb veu però sense vot, un representant de cada un dels sindicats que formen part de la Mesa Sindical Sectorial d'Educació.
La Comissió de Selecció tindrà facultats per a resoldre tots els dubtes que puguen aparéixer en la interpretació de les bases i la possibilitat d'entrevistar als sol·licitants si ho estima oportú.
Les esmentades comissions actuaran d'acord amb les normes establides en l'article 22 i següents de la Llei de Règim Jurídic de les Administracions Públiques i del Procediment Administratiu Comú i es guiaran, com a criteri orientador, per les quantitats que utilitza l'administració educativa per al pagament de les activitats formatives que organitza i promou, tenint en compte els ingressos i gastos produïts.
La relació inicial de les activitats seleccionades presentades per les entitats sense ànim de lucre per a la formació, es realitzarà d'acord amb les sol·licituds presentades i es farà pública en el tauler d'anuncis de la conselleria d'Educació, i en Internet, en la pàgina web de la conselleria d'Educació, Direcció General de Personal, Servici de Formació del professorat, convocatòries, Ajudes MRP. Hi haurà un termini de deu dies hàbils, a partir de la publicació, per a formular al·legacions davant de la Comissió de Selecció.
Estes al·legacions es presentaran preferentment en els llocs indicats en el primer paràgraf de la base tercera d'esta convocatòria.
Una vegada estudiades i, si és procedent, ateses les al·legacions, es publicarà la relació definitiva de les activitats seleccionades presentades per les entitats sense ànim de lucre per a la formació, en el tauler d'anuncis de la conselleria d'Educació, i en Internet, en la pàgina web de la conselleria d'Educació, anteriorment citada.
Sexta. Criteris de selecció
Els projectes seran seleccionats d'acord amb el criteri següent:
Activitats de contingut curricular que potencien el treball en equip, fomenten la vertebració dels equips educatius i propicien la creació i consolidació dels equips de renovació i millora de l'ensenyança.
La valoració i ponderació de les característiques essencials del procés de càlcul i assignació del coeficient que servirà com a base de càlcul per a la concessió de l'ajuda corresponent, anirà en funció de:
a) La valoració qualitativa de les accions formatives atendrà a l'adequació entre objectius, continguts i duració de l'activitat.
b) La valoració dels factors: nombre d'assistents i duració de les accions formatives.
c) El grau de compliment dels criteris exposats anteriorment.
d) Les característiques específiques de la zona on es realitze l'activitat.
e) La quantitat sol·licitada a la vista dels ingressos i gastos reals justificats pels conceptes assenyalats en la convocatòria (docència, direcció, coordinació, gestió, materials i altres gastos).
Es valoraran prioritàriament les activitats de contingut curricular que potencien el treball en equip, fomenten la vertebració dels equips educatius i propicien la creació i consolidació dels equips de renovació i millora de l'ensenyança.
Sèptima. Quantia de les ajudes
D'acord amb els criteris de selecció i de valoració exposats en la base sexta i d'acord amb la justificació real del gasto efectuada, la quantia de les ajudes serà:
Per cada una de les accions formatives presentades, la quantia màxima a concedir no podrà ser superior a:
Quantia màxima: 6.000 €
Pel conjunt de les accions formatives presentades, la quantia màxima a concedir no podrà ser superior a:
Quantia màxima: 54.000 €
Octava. Justificació del gasto i entrega de documentació
A partir de la publicació de la relació definitiva de les activitats seleccionades per la Comissió de Selecció, s'iniciarà el termini per a entregar la documentació acreditativa de la justificació del gasto acompanyada de la documentació següent:
a) Annex IV. Justificació econòmica del gasto.
Justificació del gasto total de forma detallada (veg. aclariment de l'annex) de cada una de les activitats aprovades en la proposta definitiva d'activitats seleccionades presentades per les entitats sense ànim de lucre per a la formació, que es realitzarà a través de dos fotocòpies confrontades, tant de les factures emeses per l'entitat sol·licitant de l'ajuda, com dels documents emesos a nom de l'esmentada entitat, tot això en compliment de la següent normativa:
- Llei 38/2003, de 17 de novembre, General de Subvencions (BOE de 18 de novembre), en el capítol IV, art. 30.
- Llei 35/2006, de 28 de novembre de l'Impost sobre la Renda de les Persones Físiques i de modificació parcial de les lleis dels Impostos sobre Societats, sobre la Renda de no Residents i sobre el Patrimoni (BOE de 29 de novembre), en allò que es referix al compliment de les retencions i ingressos a compte del IRPF.
- RD 1496/2003, de 28 de novembre, Impost sobre el valor afegit (BOE de 29 de novembre). En el títol preliminar, art. 1, i en el títol I, capítol I, art. 2, 4 i 5 i en el capítol II, art. 6, 7 i 8.
- RD 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE de 25 de juliol), en el títol II, capítol II, art. 69, 71, 72 i 75 i capítol IV, art. 84.
- RD 439/2007, pel qual s'aprova el Reglament de l'Impost sobre la renda de les Persones Físiques (BOE de 31 de març), en allò que es referix al compliment de les retencions i ingressos a compte del IRPF.
b) Certificació de l'entitat sol·licitant de l'ajuda, que continga una relació detallada d'altres ingressos, subvencions o fons propis que hagen ajudat a finançar totalment o en part l'activitat a subvencionar amb indicació de l'import, procedència i aplicació de tals fons a les activitats a subvencionar, tot això d'acord amb l'art. 72.e del RD 887/2006 i amb l'art. 30.4 del la Llei 38/2003 anteriorment citats.
c) Si no es percep cap ajuda econòmica per una altra via, haurà d'adjuntar-se una declaració firmada pel president o el secretari de l'entitat sol·licitant en què es faça constar.
d) Un exemplar de cada una de les publicacions realitzades, si se sol·licitara ajuda econòmica per este concepte.
L'òrgan concedent comprovarà l'adequada justificació de la subvenció, així com la realització de l'activitat i el compliment de la finalitat que determinen la concessió o gaudi de la subvenció, tot això d'acord amb l'art. 32.1 de la Llei 38/2003, de 17 de novembre, General de Subvencions.
El termini de presentació de la justificació del gasto finalitzarà el dia 19 de setembre de 2008.
Esta documentació es dirigirà al director general de Personal de la conselleria d'Educació, i serà presentada preferentment en els llocs indicats en el paràgraf primer de la base tercera d'esta convocatòria.
Segons l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan en qualsevol moment es considere que algun dels actes dels interessats no reunix els requisits necessaris, l'administració ho comunicarà a l'autor i li concedirà un termini de deu dies per al seu compliment. Als interessats que no complisquen, se'ls podrà declarar decaiguts en el seu dret al tràmit corresponent prèvia resolució que haurà de ser dictada en els termes que preveu l'article 42 de la mencionada Llei 30/1992. No obstant això, s'admetrà l'actuació de l'interessat i produirà els seus efectes legals, si es produïra abans o dins del dia que es notifique la resolució en què es tinga per transcorregut el termini.
Novena. Resolució definitiva de la convocatòria i percepció de les ajudes
Conclòs el termini de presentació de documents que preveu la base sèptima per als sol·licitants, revisada i avaluada la documentació presentada, estudiats els informes presentats per l'òrgan d'instrucció, valoració i avaluació, vista la relació definitiva d'activitats seleccionades, la Comissió de Selecció establirà la quantia de l'ajuda en funció dels criteris de selecció i de valoració exposats en la base sexta i de la justificació real del gasto efectuada. Posteriorment elevarà el corresponent informe preceptiu davant de la Direcció General de Personal, al qual adjuntarà la proposta de resolució provisional de les ajudes econòmiques concedides o denegades per a la realització d'activitats de formació del professorat.
L'esmentada resolució provisional de les ajudes econòmiques concedides o denegades per a la realització d'activitats de formació del professorat, es farà pública en el tauler d'anuncis de la conselleria d'Educació, i en Internet, en la pàgina web de la conselleria d'Educació, anteriorment citada.
Hi haurà un termini de deu dies hàbils per a formular al·legacions davant de la Comissió de Selecció. Estes al·legacions es presentaran preferentment en els llocs indicats en el primer paràgraf de la base tercera d'esta convocatòria.
Transcorregut este termini, una vegada estudiades i, si és procedent, ateses estes al·legacions, la Comissió de Selecció formularà davant de la Direcció General de Personal un informe final al qual adjuntarà la proposta de resolució definitiva de les ajudes econòmiques concedides o denegades per a la realització d'activitats de formació del professorat.
La resolució definitiva del director general de Personal, per delegació del conseller d'Educació, serà publicada en el Diari Oficial de la Comunitat Valenciana.
El termini màxim per a resoldre la present convocatòria serà de 6 mesos des de la publicació de la present convocatòria en el Diari Oficial de la Comunitat Valenciana.
L'efecte que produiria el silenci administratiu, si transcorreguera el termini màxim sense que s'haja dictat i notificat la resolució corresponent, seria desestimatori de les sol·licituds.
Deu. Memòria final de les activitats
Les entitats beneficiàries, hauran d'anar presentant a mesura que vagen finalitzant les corresponents accions formatives o com a últim dia el 19 de setembre de 2008, una memòria final d'activitats que incloga:
1. Relació detallada de les activitats realitzades.
2. Valoració de les activitats realitzades: objectius, desenrotllament, metodologia, avaluació i materials realitzats.
3. Conclusions i suggeriments.
4. Un exemplar de les publicacions realitzades.
5. Acta d'avaluació final que inclourà les relacions de tots els assistents aptes o no aptes.
6. Acta final d'experts participants amb dret a certificació.
7. Actes de totes les sessions de seguiment o avaluació realitzades.
8. Certificats dels assistents amb dret a certificació (voluntari). En el cas que no es presenten els certificats s'haurà d'indicar per mitjà d'un escrit adjunt amb la resta de la documentació.
9. Certificats dels experts participants (voluntari). En el cas que no es presenten els certificats s'haurà d'indicar per mitjà d'un escrit adjunt amb la resta de la documentació.
Les actes d'assistència i d'experts de cada activitat seleccionada hauran de presentar-se en suport paper i en suport informàtic en base de dades o full de càlcul, d'acord amb els models i instruccions que es facilitaran pel Servici de Formació del Professorat a petició de l'entitat col·laboradora.
El Servici de Formació del Professorat realitzarà la diligència d'homologació dels certificats remesos per les entitats col·laboradores.
La diligència d'homologació, s'adjuntarà en el seu moment als certificats emesos per les esmentades entitats.
Onze. Renúncies
Una vegada publicada la resolució provisional de les ajudes econòmiques concedides o denegades per a la realització d'activitats de formació del professorat, s'obrirà un termini de 10 dies hàbils per a presentar la renúncia a la concessió de l'ajuda davant de la Comissió de Selecció. Per a això s'omplirà l'annex VII de la convocatòria.
Estes renúncies es presentaran preferentment en els llocs indicats en el primer paràgraf de la base tercera d'esta convocatòria.
Dotze. Obligacions dels participants
Hauran de complir totes les obligacions que figuren en l'article 14 de la Llei General de Subvencions, i les previstes en l'article 37 de l'Esmentada Llei General de Subvencions, pel que fa a les causes de reintegrament de les quantitats percebudes.